laion/Wikipedia-Exotic huggingface dataset:
ალი-საბიე

ალი-საბიე (არაბ. علي صبيح, ფრანგ. Ali Sabieh) — ჯიბუტის სიდიდით მეორე ქალაქი. იგი მდებარეობს დაახლოებით 75 კმ-ში სამხრეთ-დასავლეთით ქვეყნის დედაქალაქ ჯიბუტიდან და 10 კმ-ში ჩრდილოეთით ეთიოპიის საზღვრიდან. ის განლაგებულია გრანიტის მთებით ყოველი მხრიდან გარშემორტყმულ ფართო ველზე. ქალაქს ემსახურება ადის-აბება — ჯიბუტის რკინიგზის სადგური. ალი-საბიეს დასახლება მოიცავს რამდენიმე საუკუნეს. შუა საუკუნეებში იმყოფებოდა იფატის და ადალის სასულთნოების ხელისუფლების ქვეშ. ძველი ლეგენდის თანახმად, ქალაქის თანამედროვე ტერიტორია დაფარული იყო ხეებით და ბუჩქნარით. ქალაქ ზეილასკენ მიმავალი მომთაბარე მოგზაურები აქ ჩერდებოდნენ წყლის დასალევად. 1894 წელს, ისას ხალხის მმართველ სომალელ სულთნებთან რამდენიმე შეთანხმებებზე ხელმოწერის შემდეგ საფრანგეთმა დაამყარა პროტექტორატი რეგიონზე, რომელსაც დაერქვა საფრანგეთის სომალი. 1942 წლის დეკემბერში ბრიტანეთის არმია შეიჭრა საფრანგეთის სომალის ტერიტორიაზე და დაახლოებით 2000 ჯარისკაცით ბრიტანეთის და საფრანგეთის ჯარმა დაიკავა ქალაქი. 1977—1978 წლებში ოგადენში ომის დამთავრების შემდეგ, ალი-საბიეში, ქალაქ დიკილისთან ერთად, შემოვიდა ეთიოპიიდან დევნილი დაახლოებით 8000 ისას ტომის ხალხი. ალი-საბიე მდებარეობს ქვეყნის სამხრეთი ნაწილის ხეობაში. ქალაქი იმყოფება მთიანი ადგილის ჩაკეტილ ხეობაში. ის იმყოფება ზღვის დონიდან 756 მეტრ სიმაღლეზე. ამ სიმაღლის შედეგად ქალაქში და მის შემოგარენში გაცილებით უფრო რბილი კლიმატია, ვიდრე ჯიბუტის სანაპირო ზონის ქალაქებში, სადაც ამინდი ჩვეულებრივ ცხელია. 2012 წელს ალი-საბიეს მოსახლეობის რაოდენობა შეადგენდა დაახლოებით 24 456 ადამიანს, რომელთაგან უმრავლესობას შეადგენენ ისას ხალხის წარმომადგენლები. დღეისათვის ქალაქში არსებობს ასფალტირებული გზები. მყარსაფარიანი გზების დიდი უმრავლესობა აშენებულია საფრანგეთის კოლონიალური მმართველობის დროს. ადგილობრივმა ხელისუფლებამ შეაკეთა ზოგიერთი გზის მონაკვეთები, მაგრამ დანარჩენი უბნები დღემდე შეუკეთებელია. ქალაქში მოძრაობს ავტობუსები და ტაქსები, რომლებიც ასევე დადიან ჯიბუტის სხვა ქალაქებში. ეთიოპია-ჯიბუტის რკინიგზამ, რომელიც აშენებულია 1894 და 1915 წლებს შორის კოლონიალურ პერიოდში, შეაერთა ქალაქი ადის-აბებასთან. ↑ Ali Sabieh. World Gazetteer. დაარქივებულია ორიგინალიდან — 2012-09-14. ციტირების თარიღი: 2012-03-05.
ბიდარის ხეობა

ბიდარის ხეობა — ხეობა ჯვრის უღელტეხილის ჩრდილოეთ კალთაზე. შუა ნაწილში ვიწროა და ძლიერ დაქანებული, გამოზიდვის კონუსით შეჭრილია თერგის ხეობაში სოფელ კობთან. მდიდარია ჰიდროკარბონატული უხვდებიტიანი მინერალური წყაროებით. ბევრი მათგანი კიროვან ტუფებს ილექავს. ბიდარის ხეობა მაღალმთიანი კლიმატის ზონაშია, იცის ხანგრძლივი თოვლიანი ზამთარი, ხანმოკლე ზაფხული, უხვი ატმოსფერული ნალექები. ხეობის ფერდობებზე ალპური და სუბალპური მდელოებია. ზოგან დეკიანებია გავრცელებული. ჯაშიაშვილი ა., ენციკლოპედია „საქართველო“, ტ. 1, თბ., 1997. — გვ. 429.
ტაჯურა (ჯიბუტი)

ტაჯურა (ფრანგ. Tadjoura; აფარი ენა Tagórri; არაბ. تجورة) — ქალაქი ჯიბუტიში. ქვეყნის ერთ-ერთი დიდი ქალაქი. ტაჯურის რეგიონის ადმინისტრაციული ცენტრი. ქალაქის დასახელება (აფარულ ენაზე — Tagórri) ეტიმოლოგიურად წარმოშობილია სიტყვიდან — tágar (tágor, tógor), რაც აფარელი ხალხის ენაზეა — «თხის ტყავის ტიკი წყლისთვის», ხშირი მნიშვნელობით: «წყლით ბოლომდე შევსებული». ქალაქი ტაჯურა ჯიბუტის უძველესი ქალაქია და ერთ-ერთი უძველესია აფრიკის აღმოსავლეთ სანაპიროზე. ქალაქი აღმოცენდა დაახლოებით XII საუკუნეში. იგი იყო აფარელი სულთნების რეზიდენცია. ხანგრძლივი პერიოდის განმავლობაში ქალაქი იყო რეგიონში მონათვაჭრობის ცენტრი. XIX საუკუნის მეორე ნახევარში ქალაქი მოხვდა საფრანგეთის კონტროლ ქვეშ. 1884 წლის 21 სექტემბერს ტაჯურის სულთანატი გამოცხადდა საფრანგეთის პროტექტორატად, რომელსაც მართავდა ფრანგი გუბერნატორი ქალაქ ობოკიდან. ქალაქის მოხერხებულმა ადგილმდებარეობამ ტაჯურის ყურის ნაპირებთან იგი გახადა მთავარ სავაჭრო პორტად ეთიოპიასთან დამაკავშირებელ გზაზე. დიდი ხნის განმავლობაში პორტიდან გამავალი ძირითადი საქონელი, იყვნენ მონები და სპილოს ძვალი. ასევე ვაჭრობდნენ ხორბლით, თაფლით, ოქროთი, თივით და სხვა საქონლით. საფრანგეთის ხელისუფლების 1889 წლის 26 ოქტომბრის დეკრეტით მონებით ვაჭრობა ოფიციალურად აიკრძალა. ტაჯურას მნიშვნელობა დაეცა XX საუკუნის დასაწყისში ფრანგულ-ეთიოპიური რკინიგზის აშენების შემდეგ, რომელმაც ქალაქ ჯიბუტიში არსებული პორტი შეაერთა ადის-აბებასთან. 2000 წელს ტაჯურის პორტი მნიშვნელოვნად იქნა მოდერნიზებული. იგი 2000 წლის 10 ოქტომბერს ოფიციალურად გახსნა ქვეყნის პრეზიდენტმა ისმაილ ომარ გელემ. ტაჯურა პოპულარული ტურისტული ადგილია. მიმზიდველია მისი თეთრკედლიანი სახლები (ქალაქმა დაიმსახურა ეპითეტი «თეთრი ქალაქი» — ფრანგ. La ville blanche) და ქვიშის პლაჟები მხატვრული შემოგარენით. ჯიბუტისთან შეერთებულია საბორნე გადასასვლელით, მოქმედებს აეროპორტი. World Gazetteer entry on Tajurah iTouchMap ↑ "Horn of Africa, Monthly Review, September - October 2000", UN-OCHA Archive (accessed 23 February 2009)
ობოკი

ობოკი (ფრანგ. Obock; არაბ. أوبوك) — ჯიბუტის საპორტე ქალაქი, ობოკის რეგიონის ადმინისტრაციული ცენტრი. 2002 წლის ბოლოს აშშ-ის საზღვაო ფეხოსნები ჩამოვიდნენ ობოკში, სადაც წვრთნებს გადიოდნენ ერაყში შეჭრის წინ. ქალაქის ცენტრი მდებარეობს ზღვის დონიდან ნულოვან სიმაღლეზე. ↑ Davis, John (2007). Africa and the war on terrorism. Ashgate Publishing, Ltd., გვ. 35. ISBN 9780754670834.  ↑ Obock, Djibouti Page. დაარქივებულია ორიგინალიდან — 2012-09-14. ციტირების თარიღი: 2012-03-06. ↑ Obock. World Gazetteer. დაარქივებულია ორიგინალიდან — 2012-09-14. ციტირების თარიღი: 2012-03-06.
ბიეთი (მრავალმნიშვნელოვანი)

საკუთარი სახელი ბიეთი შეიძლება აღნიშნავდეს: ბიეთი — ტაძარი ახალციხის მუნიციპალიტეტში ბიეთი — სოფელი გორის მუნიციპალიტეტში
დურანი

დურანი (ესპ. Durán) — ქალაქი ეკვადორში, გუაიასის პროვინციაში. 230 839 მცხოვრებით, წარმოადგენს ქვეყნის სიდიდით მეექვსე ქალაქს. ქალაქის მოსახლეობა განსაკუთრებით გაიზარდა ბოლო ოცი წლის მანძილზე. ქალაქი შეიქმნა 1902 წლის 16 ოქტომბერს. ეკვადორის ქალაქების სია ოფიციალური საიტი დაარქივებული 2015-10-31 საიტზე Wayback Machine.
დიკილი

დიკილი (ფრანგ. Dikhil; არაბ. دخيل) — ქალაქი ჯიბუტიში, დიკილის რეგიონის ადმინისტრაციული ცენტრი. ქალაქზე გადის გზა დედაქალაქ ჯიბუტიდან აღმოსავლეთით, აბეს ტბისკენ. 2010 წლის შეფასებით, დიკილის რეგიონის მოსახლეობის რაოდენობა შეადგენს დაახლოებით, 17 000 ადამიანს. ოგადენის ომის შემდეგ ქალაქებმა დიკილიმ და ალი-საბიემ მიიღეს ეთიოპიიდან დევნილი ისას ხალხის დაახლოებით 8000 სომალელი. ყველაზე უფრო მეტად ქალაქი განთქმულია იქვე ახლოს მდებარე პოპულარული მლაშე აბეს ტბის გამო. ექსკურსიების უმრავლესობა ტბასთან იწყება ზუსტად ქალაქ დიკილიდან. პრაქტიკულად ყველა ადგილობრივ მაცხოვრებელს შეუძლია მოყვეს ტბის შესახებ და იმუშავოს გამცილებლად და გიდად. Satellite map at Maplandia.com Dikhil Region დაარქივებული 2011-07-15 საიტზე Wayback Machine. ↑ Jeff Crisp, «The Politics of Repatriation: Ethiopian Refugees in Djibouti, 1977-83», Review of African Political Economy, No. 30, Conflict in the Horn of Africa, (September, 1984), p. 74
არტა

არტა (ფრანგ. Arta; არაბ. أرتا) — ქალაქი ჯიბუტიში, რომელიც მდებარეობს ქვეყნის ცენტრალურ ნაწილში, 2002 წლიდან ამავე წელს შექმნილი არტის რეგიონის ადმინისტრაციული ცენტრი. 2012 წლის შეფასებით, ქალაქის მოსახლეობის რაოდენობა შეადგენს 11 934 ადამიანს.. 2000 წელს არტაში შედგა სამშვიდობო მოლაპარაკებები სხვადასხვა მხარის წარმომადგენლებს შორის, რომლებიც მონაწილეობდნენ სომალის სამოქალაქო ომში. ქალაქი არტა შეიქმნა საფრანგეთის კოლონიზაციის პერიოდში 1946 წელს. მშრალი და შედარებით გრილი ამინდების გამო არტა იყო ფრანგი სამხედროების საზაფხულო რეზიდენცია. ქალაქი მდებარეობს ტაჯურის ყურის სიახლოვეს, ზღვის დონიდან 743 მეტრ სიმაღლეზე, ქვეყნის დედაქალაქ ჯიბუტიდან დასავლეთით, 42 კმ-ში. განლაგებულია საშუალო მაღალმთიანეთში, რომელიც ცნობილია, როგორც არტის მთები, ზომიერ ცენტრალურ ნაწილში, კლდოვან პლატოზე. არტაში კლიმატის უნიკალური სახეობაა — მთის თბილი, მაგრამ იგი ზაფხულში ცხელი არაა და ზამთარში გრილია. იმის გამო, რომ სიმაღლე ზღვის დონიდან შეადგენს 743 მეტრს, ტემპერატურა ქალაქისთვის შედარებით რბილია, რომელიც მდებარეობს უდაბნოდან არც თუ ისე შორს. ქალაქი ცნობილია თავისი სასიამოვნო კლიმატით ზაფხულის პერიოდის განმავლობაში. მაისის შუიდან სექტემბრის დასაწყისის ჩათვლით, არტაში ზაფხულის გასატარებლად დედაქალაქიდან ბევრი ოჯახი ჩამოდის. არტა (ჯიბუტი) (ინგლისური) ↑ მოსახლეობის რაოდენობა (2012 წელი) (ინგლისური) ↑ სომალის სამშვიდობო მოლაპარაკებები არტაში დაარქივებული 2015-05-05 საიტზე Wayback Machine. (სომალი)
გრან-ბარის უდაბნო

გრან-ბარა (ფრანგ. Grand Bara) — უდაბნო ჯიბუტის სამხრეთ ნაწილში. მდებარეობს არტის, დიკილის და ალი-საბიეს ადმინისტრაციული რეგიონების ტერიტორიაზე. დასახლებულია სომალელებით. მისი ფართობის დიდი ნაწილი შედგება ქვიშოვანი დანალექებით, დაფარულია მეჩხერი უდაბნოს და ნახევარუდაბნოს ბალახოვანი მცენარეებით და ბუჩქებით. 1981 წელს აშენებული ავტოგზა, რომელიც აერთებს დედაქალაქ ჯიბუტის ქვეყნის სამხრეთით მდებარე ქალაქებთან გადის ამ უდაბნოზე. ↑ Rod East, International Union for Conservation of Nature and Natural Resources, Antelope Specialist Group (1988) Antelopes: East and Northeast Africa. IUCN, გვ. 25. ISBN 2880329426. ციტირების თარიღი: 10 September 2014.  ↑ Carim, Enver (1983) Middle East Review. World of Information, გვ. 86. ციტირების თარიღი: 10 September 2014.
Brit Awards

Brit Awards (The Brits) — ბრიტანეთში მუსიკალური ჯილდოების გადაცემის ცერემონია პოპ-მუსიკის სფეროში, დაარსებული ბრიტანეთის ფონოგრამების მწარმოებლების ასოციაციის მიერ, წარმოადგენს პრემია გრემის ბრიტანულ ეკვივალენტს. პირველად ჩატარდა 1977 წელს (გადაეცემა ყოველწლიურად 1982 წლიდან). კლასიკური მუსიკის შემსრულებლებისთვის არსებობს პრემია Classic BRIT Awards, რომელიც 2000 წლიდან ტარდება ყოველი წლის მაისში. დაჯილდოების პირველი ცერემონია გაიმართა 1977 წელს და ეძღვნებოდა დედოფალ ელისაბედ II-ის ვერცხლის იუბილეს. ცერემონია Thames Television-მა აჩვენა. დღეისთვის უკანასკნელი, 2016 წლის წლის Brit Awards 2016 წლის 24 თებერვალს ჩატარდა Take That, რობი უილიამსი და Coldplay დაჯილდოების ცერემონიებზე ყველაზე ხშირად გამოსულან სხვადასხვა სიმღერის შესრულებით. მათ შემდეგ შესრულებების რაოდენობის მხრივ არიან რიანა და ადელი (ოთხ-ოთხი). ამ ცხრილში წარმოდგენილია შემსრულებლები, რომლებსაც მიღებული აქვთ ოთხი ან მეტი ჯილდო. პრემიის ოფიციალური საიტი ↑ The Brit Awards. BFI. დაარქივებულია ორიგინალიდან — 2014-01-18. ციტირების თარიღი: 7 სექტემბერი 2012. ↑ The BRITs 1977. დაარქივებულია ორიგინალიდან — 27 ივლისი 2019. ციტირების თარიღი: 22 სექტემბერი 2013. ↑ "Brit Awards 2014". The Independent. Retrieved 10 November 2014 ↑ Brit Awards: Did you know...?. BBC News. ციტირების თარიღი: 27 სექტემბერი 2014. ↑ "Brit Awards – History". Brits.co.uk. Retrieved 10 November 2014 ↑ „Sir Elton John wins first Brits Icon award“. BBC News. 2 სექტემბერი 2013. ციტირების თარიღი: 18 სექტემბერი 2013. ↑ 7.0 7.1 7.2 7.3 7.4 7.5 „The Brit Awards' most successful acts“. Telegraph. ციტირების თარიღი: 19 January 2017. ↑ 8.0 8.1 Weekly Top 30 Programmes. Broadcasters' Audience Research Board. ციტირების თარიღი: 19 თებერვალი 2014.
ნირ ბარკატი

ნირ ბარკატი (ებრ. ניר ברקת; დ. 19 ოქტომბერი, 1959) — ებრაელი ბიზნესმენი და პოლიტიკოსი, 2008 წლიდან იერუსალიმის მერი. დაიბადა იერუსალიმში, ებრაული უნივერსიტეტის ფიზიკოს-პროფესორის ოჯახში. სწავლობდა ამავე უნივერსიტეტში, კომპიუტერული მეცნიერების ფაკულტეტზე, სადაც აიღო ბაკალავრის დიპლომი. ასევე სწავლობდა ბიზნეს-ადმინისტრირების კურსზე, რომელიც არ დაუსრულებია. ნირი მსახურობდა ისრაელის მედესანტეების ბრიგადაში, 6 წლის განმავლობაში და მოიპოვა მაიორის წოდება (1977-1983 წწ.). იგი ქორწინებაშია და ჰყავს 3 ქალიშვილი. მან თავისი კარიერა მაღალტექნოლოგიური ინდუსტრიით დაიწყო. 1988 წელს დააარსა ფირმა, რომელიც ეფუძნება ანტივირუსული კომპიუტერის პროგრამების წარმოებას. 2003 წლის იანვარში, ბარკატი ჩაერთო პოლიტიკაში. 2008 წლის 11 ნოემბერს, იერუსალიმის მერის არჩევნებზე გაიმარჯვა და მოიპოვა ხმათა 52 %. მისმა კონკურენტმა, მეირ პორუშმა მოიპოვა ხმათა 43 %. 2013 წელს ნირ ბარკატი გავიდა 43-ე ადგილზე ყველაზე გავლენიან ებრაელებს შორის. 2013 წელს, პარტია ავოდის მხარდაჭერით, მან ხელახლა იყარა კენჭი იერუსალიმის მერის პოსტზე. ასევე მიიღო მხარდაჭერა პარტია მერეცისაგან, რომლის კანდიდატმაც, პეპე ალალუმ, მოხსნა თავისი კანდიდატურა, რათა ბარკატისათვის ხმები არ წაერთმია. ხმათა 52 %-ის მოპოვების შედეგად, ბარკატი მერის პოსტზე ხელახლა აირჩიეს. Nir Barkat official campaign page - Hebrew დაარქივებული 2008-12-22 საიტზე Wayback Machine. ↑ „Новый хозяин Иерусалима Нир Баркат - биография“. ციტირების თარიღი: 2011-04-26. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება)[მკვდარი ბმული] ↑ An unexpectedly bitter battle for Jerusalem enters its final stage | The Times of Israel ↑ Elad Benari. (October 23, 2013) Barkat Re-elected in Jerusalem. Israel National News.
აგუძერა

აგუძერა — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (გულრიფშის თემი), შავი ზღვის სანაპიროზე. ზღვის დონიდან 8 მ, მაჭარიდან 6 კმ. აგუძერა კლიმატური კურორტია. სუბტროპიკული ჰავა, უთოვლო ზამთარი, თბილი ნოტიო ზაფხული. ივლის-აგვისტოს საშუალო ტემპერატურა 23,8 °C. მზის ნათების ხანგრძლივობა 2089 სთ, ნალექები 1478 მმ წელიწადში. 2008 წლიდან ოკუპირებულია რუსეთის ფედერაციის მიერ ქართული საბჭოთა ენციკლოპედია, ტ. 1, თბ., 1975. — გვ. 77. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 14. ↑ კანონი ოკუპირებული ტერიტორიების შესახებ დაარქივებული 2011-01-01 საიტზე Wayback Machine. .
ზაჰარა (ესპანელი მუსიკოსი)

მარია ზაჰარა გორდილიო კამპოსი (ესპ. María Zahara Gordillo Campos; დ. 10 სექტემბერი, 1983, ესპანეთი) — ესპანელი მომღერალი და სიმღერების ავტორი. ზაჰარამ თავისი პირველი სიმღერა „Una Palabra“ (ერთი სიტყვა) დაწერა 15 წლისამ. ზაჰარა სწავლობდა სებასტიან დე კორდობას სახალხო კოლეჯში, სადაც მან შეისწავლა მუსიკა. მან გაატარა ნახევარი სემესტრი ფრანცისკოს უნივერსიტეტში. იგი სწავლობდა და მუსიკის მაგისტრის ხარისხით დაამთავრა უმაღლესი სკოლა ალმერიასა და გრანადაში. Zahara - Official Website, in Spanish. დაარქივებული 2015-11-20 საიტზე Wayback Machine. ↑ https://www.zaharamania.com ↑ 2.0 2.1 2.2 Premio de Certamen de Canción de Autor 2002. დაარქივებულია ორიგინალიდან — 2009-06-26. ციტირების თარიღი: 2015-11-04.
ბივა

ბივა (იაპონ. 琵琶湖; ბივა-კო) — უდიდესი ტბა იაპონიაში, მდებარეობს კუნძულ ჰონსიუზე, მთათაშორის ტექტონიკურ ქვაბულში. ფართობი — 716 კმ². სიგრძე — 63 კმ, სიგანე — 20 კმ, სიღრმე — 95 მ-მდე. დასავლეთი სანაპირო მაღალია, აღმოსავლეთი — დაბალი. მდინარე იოდო ბივას აკავშირებს ოსაკის ყურესთან, სანაოსნო არხები — ქალაქ ოსაკასთან და კიოტოსთან. სანაოსნოა. განვითარებულია ტურიზმი. ქართული საბჭოთა ენციკლოპედია, ტ. 2, თბ., 1977. — გვ. 363.
არაუჟუსი

არაუჟუსი (პორტ. Araújos) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 850 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში. 2010 წლის მონაცემებით, მოსახლეობა 7 883 ადამიანს შეადგენდა, მოსახლეობის სიმჭიდროვე 32.11 კმ²-ზე. ფართობი 245 522 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ბონ-დესპაშუ

ბონ-დესპაშუ (პორტ. Bom Despacho) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 768 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში. 2010 წლის მონაცემებით, მოსახლეობა 45 624 ადამიანს შეადგენდა, მოსახლეობის სიმჭიდროვე 37.28 კმ²-ზე. ფართობი 1 223 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
დორის-დუ-ინდაია

დორის-დუ-ინდაია (პორტ. Dores do Indaiá) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში. 2010 წლის მონაცემებით, მოსახლეობა 13 778 ადამიანს შეადგენდა, მოსახლეობის სიმჭიდროვე 12.4 კმ²-ზე. ფართობი 1 111 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ესტრელა-დუ-ინდაია

ესტრელა-დუ-ინდაია (პორტ. Estrela do Indaiá) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში. 2010 წლის მონაცემებით, მოსახლეობა 3 516 ადამიანს შეადგენდა, მოსახლეობის სიმჭიდროვე 5.53 კმ²-ზე. ფართობი 635 981 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ჟაპარაიბა

ჟაპარაიბა (პორტ. Japaraíba) — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში. 2010 წლის მონაცემებით, მოსახლეობა 3 939 ადამიანს შეადგენდა, მოსახლეობის სიმჭიდროვე 22.88 კმ²-ზე. ფართობი 172 141 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ლაგოა-და-პრატა

ლაგოა-და-პრატა (პორტ. Lagoa da Prata) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 650 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში. 2010 წლის მონაცემებით, მოსახლეობა 45 984 ადამიანს შეადგენდა, მოსახლეობის სიმჭიდროვე 104.51 კმ²-ზე. ფართობი 439 984 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ლეონარდუ-ფერეირა

ლეონარდუ-ფერეირა (პორტ. Leandro Ferreira) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 700 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში. 2010 წლის მონაცემებით, მოსახლეობა 3 205 ადამიანს შეადგენდა, მოსახლეობის სიმჭიდროვე 9.1 კმ²-ზე. ფართობი 352 108 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ლუსი (მინას-ჟერაისი)

ლუსი (პორტ. Luz) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 675 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში. 2010 წლის მონაცემებით, მოსახლეობა 17 486 ადამიანს შეადგენდა, მოსახლეობის სიმჭიდროვე 14.92 კმ²-ზე. ფართობი 1 171 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მარტინიუ-კამპუსი

მარტინიუ-კამპუსი (პორტ. Martinho Campos) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში. 2010 წლის მონაცემებით, მოსახლეობა 12 611 ადამიანს შეადგენდა, მოსახლეობის სიმჭიდროვე 12.03 კმ²-ზე. ფართობი 1 048 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მოემა

მოემა (პორტ. Moema) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 728 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში. 2010 წლის მონაცემებით, მოსახლეობა 7 028 ადამიანს შეადგენდა, მოსახლეობის სიმჭიდროვე 34.67 კმ²-ზე. ფართობი 202 705 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
კუარტელ-ჟერალი

კუარტელ-ჟერალი (პორტ. Quartel Geral) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში. 2010 წლის მონაცემებით, მოსახლეობა 3 303 ადამიანს შეადგენდა, მოსახლეობის სიმჭიდროვე 5.94 კმ²-ზე. ფართობი 556 436 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
სერა-და-საუდადი

სერა-და-საუდადი (პორტ. Serra da Saudade) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 670 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში. 2010 წლის მონაცემებით, მოსახლეობა 815 ადამიანს შეადგენდა, მოსახლეობის სიმჭიდროვე 2.43 კმ²-ზე. ფართობი 335 659 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
დომენტი II

დომენტი II — აღმოსავლეთ საქართველოს კათოლიკოს-პატრიარქი დაახლ. 1595-1610 წლებში. დომენტის ინიციატივით 1595 წელს მცხეთის საპატრიარქოს დაუბრუნდა მსხვილი მამულები, რომლებიც ადრე საერო ფეოდალებს ჰქონდათ მიტაცებული. მისი კათალიკოსობის დროს ქართლის მეფე ლუარსაბ II-ს სვეტიცხოვლისათვის შეუწირავს სოფ. არბო გლეხებითურთ, კახთა მეფე ალექსანდრე II-ს — გარსევან ანდრონიკაშვილისათვის ჩამორთმეული სოფლები — ჯიბათი და ღანუხი გლეხებითურთ. საქართველოს მართლმადიდებელი ეკლესიის მეთაურები ენციკლოპედია „საქართველო“, ტ. 2, თბ., 2012. — გვ. 478.
მუსა-ალი

მუსა-ალი (ფრანგ. Mousa Alli) — სტრატოვულკანი, მდებარეობს აფრიკაში იმ წერტილში, სადაც ერთმანეთს უერთდება ეთიოპიის, ერიტრეის და ჯიბუტის სახელმწიფო საზღვარი. ვულკანი ჯიბუტის ყველაზე მაღალი წერტილია და მისი სიმაღლე ზღვის დონიდან შეადგენს 2028 მეტრს. ვულკანის მწვერვალი იჭრება კალდერაში, რომელიც შეიცავს ლიპარიტის ვულკანურ გუმბათს და ლავის ნაკადს. უკანასკნელი ცვობილი ამოფრქვევა მოხდა ჰოლოცენამდე ეპოქაში. მუსა-ალი მდებარეობს ჯიბუტის ტაჯურის რეგიონის; ერიტრეის დებუბავი-კეი-ბაჰრის; და ეთიოპიის აფარის რეგიონის ადმინისტრაციული ერთეულების საზღვარზე. მუსა-ალის მდებარეობა, როგორც საზღვარი ეთიოპიას, ერიტრეას და ჯიბუტს შორის არ არის ამ სამ ქვეყანას შორის შეთანხმების შედეგი. 1948 წლის დეკემბერში ერიტრეის ბრიტანელმა მმართველმა უარი თქვა მონაწილეობა მიეღო დანარჩენ ორ მხარესთან ერთად სხდომაზე საზღვრის დაზუსტების საკითხებზე. 1952 წლიდან მუსა ალი გახდა ეთიოპიასთან შიდა ადმინისტრაციული საზღვარი, ეთიოპიისა და ერიტრეის ერთ სახელმწიფოდ გაერთიანების შედეგად. 1954 წელს ეთიოპიის დელეგაციამ უარი თქვა ჯიბუტისთან საზღვრის დემარკაციაზე. საზღვარი საერთაშორისო გახდა 1993 წელს საარბიტრაჟო პროცესის დროს, რომელიც აწესებდა საზღვარს ერიტრეასა და ეთიოპიას შორის. საარბიტრაჟო სასამართლოს მუდმივმა პალატამ დაადგინა ჯიბუტისთან საბოლოო საზღვარიც. ↑ 1.0 1.1 Mousa Ali, Global Volcanism Program. Smithsonian Institution.
ალექსანდრა შლონსკა

ალექსანდრა შლონსკა (პოლ. Aleksandra Śląska; დ. 4 ნოემბერი, 1925 — გ. 18 სექტემბერი, 1989) — პოლონელი თეატრის, კინოსა და ტელევიზიის მსახიობი. პედაგოგი, თეატრალური ხელოვნების პროფესორი (1987). პოლონეთის კულტურის დამსახურებული მოღვაწე (1967), პოლონეთის სახალხო კულტურის დამსახურებული მოღვაწე (1989). პოლონეთის სახალხო რესპუბლიკის სახელმწიფო პრემიის ლაურეატი (1950, 1955, 1964), სიკვდილშემდგომ აღიარეს პოლონური კინოს გმირად (2013). 1949 წელს საცხოვრებლად ვარშავაში გადავიდა, სადაც სხვადასხვა თეატრის სცენაზე გამოდიოდა. 1973 წლიდან ასწავლიდა ალექსანდრე ზელვეროვიჩის სახელობის თეატრალურ აკადემიაში. 1948–1983 წლებში გამოჩნდა 18 ფილმში; გადაღებულია ფილმებში: „ხუთი ბიჭი ბარსკა-სტრიტიდან“ (1954), „მგზავრი“ (1963) და სხვა. ალექსანდრა შლონსკა კიბოთი გარდაიცვალა. დაკრძალულია პოვონზკის სასაფლაოზე, ვარშავაში. ალექსანდრა შლონსკა კინოფილმების ინტერნეტ-მონაცემთა ბაზაში
მასკალის კუნძულები

მასკალის კუნძულები (ფრანგ. Îles du Maskali, არაბ. مسكلي) — მდებარეობს ჯიბუტის ნაპირებთან ტაჯურის ყურეში. კუნძულები ეკუთვნის ქვეყნის ერთ-ერთ ადმინისტრაციულ ერთეულს — დედაქალაქ ჯიბუტის.
ბიზონი

ბიზონი, ამერიკული ბიზონი (ლათ. Bison bison) — წყვილჩლიქოსანი ძუძუმწოვარი ცხოველი ძროხისებრთა ოჯახისა. გვხვდება ჩრდილოეთ ამერიკაში. ბიზონთა უმრავლესობა ცხოვრობს ველებზე, იშვიათად ტყეში (ტყის ბიზონი — Bison bison athabascae კანადაში). ასაკოვანი ხარის სხეულის სიგრძე 3 მ აღწევს, წონა 1 ტ-მდე. ფური შედარებით მცირე ზომისაა. ბიზონს ამობურცული ნიდაო აქვს. სხეულის წინა ნაწილი შემოსილია გრძელი მატყლით, რომელიც თავსა და კისერზე შესამჩნევ ფაფარს ქმნის. ამერიკის აღმოჩენისას ბიზონების რაოდენობა 30-60 მლნ. აღწევდა. მტაცებლური ნადირობის შედეგად მათმა რაოდენობამ სწრაფად იკლო და უკვე 1870 წელს 5,5 მლნ-მდე შემცირდა. XIX საუკუნის დამლევისათვის კი მხოლოდ 800 ცხოველიღა იყო გადარჩენილი. ისინი მოათავსეს ნაკრძალებში. ამჟამად ბიზონების საერთო რაოდენობა რამდენიმე ათეული ათასია. უმრავლესობა დაცულია იელოუსტონის პარკში (აშშ), ხოლო ნაწილი — ვუდ-ბუფალოს ნაკრძალში (კანადა). ბიზონის მაკეობა გრძელდება 9 თვეს. იგებს ერთ ხბოს. ბიზონი ადვილად ეჯვარება დომბას და იძლევა შთამომავლობის მომცემ ჰიბრიდს — დომბა-ბიზონს. ბიზონისა და დომბას ჰიბრიდიზაციის ცდებს წარმატებით ატარებენ ასკანია-ნოვაში, ზოგიერთ ზოოპარკში. ბიზონი ცოცხლობს 20-25 წლამდე. ქართული საბჭოთა ენციკლოპედია, ტ. 2, თბ., 1977. — გვ. 370. ვიკისაწყობში არის გვერდი თემაზე: ბიზონი ↑ Castello J. R. 2016. Bovids of the World: Antelopes, Gazelles, Cattle, Goats, Sheep, and Relatives. — Princeton University Press. — Pp. 620—623. — 664 p. — ISBN 978-0-691-16717-6